พ.ศ. 2394 หรือกองกำลังชาวจีน ที่ต่อต้านราชวงศ์ชิง ได้ก่อการกบฏโดยเรียกกลุ่มตัวเองว่า กบฏไท่ผิงเทียนกั๋ว เพื่อปลดปล่อยตนเองออกจากการปกครองของราชวงศ์แมนจูที่เป็นใหญ่ยึดครองประเทศจีนอยู่ในขณะนั้น จนเกิดการรบพุ่งกันเป็นการใหญ่ เมื่อปี พ.ศ. 2405 ฝ่ายกบฏไท่ผิงเทียนกั๋วได้สลายลง แต่บรรดาเหล่านักรบและผู้คนที่เข้าร่วมก็กระจัดกระจายหนีการไล่ล่าลงมายังแถวลุ่นแม่น้ำแดง ซึ่งอยู่ทางภาคใต้ของมณฑลยูนนานและกวางสี อู๋หยาจง หรือง่ออาจง (吳亞終) น้องชายร่วมสาบานของอู๋หลิงหยุน (吳凌雲) ได้พาพรรคพวกหนีออกไปจากกว่างซี (廣西) ขึ้นไปทางเหนือที่เมืองกุ้ยซี (桂西) ก่อนจะล่าถอยไปทางตะวันตกจนเข้าสู่ยูนนาน และหนีไปถึงเขาซานไท่ (三台山) หรือเมืองซันเทียน ซึ่งภายหลังถูกเวียดนามและจีนปราบปราม อู๋หยาจงตายในที่รบ